# אמלי מאורסמו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אמלי מאורסמו

אמלי מאורסמו (5 ביולי 1979) היא שחקנית טניס צרפתית מצליחה. בשנות פעילותה זכתה ב-22 תארי יחידות ותואר זוגות אחד. בשנת 1999 העפילה מאורסמו בפעם הראשונה לגמר הגראנד סלאם, באליפות אוסטרליה הפתוחה, ובשנת 2006 זכתה לראשונה בגראנד סלאם, באותה אליפות אוסטרלית.

## [עריכה] תחילת הקריירה

מאורסמו נולדה בסן ז'רמן אן-ליי ליד פריז ב-5 ביולי 1979. כשהייתה בת 4 צפתה בשחקן הטניס הצרפתי יאניק נואה זוכה באליפות צרפת הפתוחה והחלה לשחק טניס. בשנת 1996 כבר זכתה ברולאן גארוס ובטורניר ווימבלדון בטורנירי הנוער, ודורגה ראשונה בסבב הנערות. ב-1999 העפילה לגמר אליפות אוסטרליה לאחר שניצחה בחצי הגמר את לינדזי דבנפורט, אך הפסידה בגמר למרטינה הינגיס שהייתה אז מדורגת ראשונה. מיד לאחר האליפות יצאה מאורסמו בהצהרה לגבי מיניותה ויצאה מהארון כלסבית. חברות הספורט הגדולות בעולם הציעו לה חסויות והיא זכתה לגילויי תמיכה רבים מהאומה הצרפתית. היא הייתה הצרפתייה השלישית בהיסטוריה שהעפילה לגמר גראנד סלאם.

## [עריכה] בשולי הצמרת העולמית

את השנים 2000 - 2005 העבירה מאורסמו בשולי הצמרת העולמית. היא אמנם זכתה בתארים חשובים ומשמעותיים מדי שנה באליפויות סידני, פריז, דובאי, מונטריאול, ברלין, רומא ופילדלפיה, אך לא הצליחה לעבור את השלבים המאוחרים של תחרויות הגראנד סלאם. 9 פעמים הפסידה ברבע הגמר ו-4 פעמים בחצי הגמר. היא לא הצליחה לנצח את השחקניות המובילות בסבב והפסידה במשחקים המכריעים.

## [עריכה] פריצתה

הצלחתה הגדולה החלה באליפות WTA שהתקיימה בלוס אנג'לס בסוף שנת 2005. שש השנים הרעות של מאורסמו חלפו עם ניצחון גדול באליפות סוף השנה, בהם גברה על קים קלייסטרס, ילנה דמנטייבה, מרי פירס ומריה שראפובה. הניצחון בסוף שנת 2005 נתן את אותותיו בתחילת שנת 2006, אז זכתה מאורסמו בפעם הראשונה בתואר הגראנד סלאם, באליפות אוסטרליה הפתוחה. בדרכה לתואר ניצחה את קים קלייסטרס וז'סטין הנין. דימוי המפסידנית שדבק במאורסמו נגוז.

מקור: http://he.wikipedia.org../../../%D7%90/%D7%9E/%D7%9C/%D7%90%D7%9E%D7%9C%D7%99_%D7%9E%D7%90%D7%95%D7%A8%D7%A1%D7%9E%D7%95.html

קטגוריות: שחקני טניס | ספורטאים צרפתים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Eesti
- Suomi
- Français
- Hrvatski
- Italiano
- 日本語
- Nederlands
- Norsk (bokmål)
- Polski
- Português
- Русский
- Srpskohrvatski / Српскохрватски
- Српски / Srpski
- Svenska
- Türkçe
- 中文